paragraph_text: Straži je vrlo srodan pojam garda (od fr. garde = stražar), koji je prvotno bio naziv za osobnu tjelesnu stražu ili pratnju vladara države ili vrhovnoga zapovjednika vojske. Kasnije se taj naziv počeo rabiti i za posebnu vrstu borbene postrojbe.<ref>Bratoljub Klaić: Rječnik stranih riječi, Zagreb: Nakladni zavod MH, 1988., str. 469. ISBN 86-401-0038-1 U nekim se vojskama taj naziv dodjeljuje kao počasni naziv pojedinim postrojbama za izvanredne ratne uspjehe. Napoleon I. Bonaparte je sa svojom Carskom gardom (fr. Garde Impériale) prvi potaknuo razvoj garde kao elitne postrojbe.<ref>LZMK / Proleksis enciklopedija Online: garda, pristupljeno 25. listopada 2014.